 Profesa Muhongo alitoa mwito huo kikao chake kilichoshirikisha watendaji wa Wizara ya Nishati na Madini na kampuni ya kuzalisha Sukari ya Mtibwa Sugar Estates Limited.Alisema lengo la serikali ni kuhakikisha sekta ya nishati inachangia ukuaji wa uchumi wa nchi kupitia uzalishaji wa umeme wa uhakika utakaowezesha ongezeko la viwanda nchini.Alisema ili nchi yoyote duniani ipige hatua katika ukuaji wa uchumi wake, inahitaji umeme wa uhakika.Alisisitiza, serikali inabuni vyanzo mbalimbali kuhakikisha kuwa umeme wa uhakika unapatikana.Alisema ongezeko la viwanda litawezesha ajira kuongezeka na uchumi kukua kuanzia ngazi ya wilaya hadi taifa kwa ujumla. Profesa Muhongo aliitaka kampuni ya Mtibwa Sugar Estates Ltd kuwekeza kwenye uzalishaji wa umeme zaidi na kuuzia Shirika la Umeme (Tanesco) kupunguza tatizo la mgawo wa umeme nchini.